Kamu bisa jelasin ke aku soal Kampung adat Cireundeu dalam bahasa sunda?

Kampung adat Cireundeu nyaéta hiji kampung nu ayana di lamping Gunung Kunci, Gunung Ciménténg jeung Gunung Gajahlangu. Sacara administratif mah perenahna téh di Kalurahan Leuwigajah, kacamatan Cimahi Selatan, Kota Cimahi. Teu jauh ti Tempat Pembuangan Akhir (TPA) Leuwigajah.

Istilah Cireundeu diwangun ku dua kecap, nyaéta ci (cai) jeung reundeu. Reundeu nyaéta ngaran hiji daun nu ayana di leuweung sarta bisa dilalab jiga daun sampeu. Ceuk kolot baheula mah daun reundeu téh sok digunakeun pikeun ubar panyakit leungeun. Kiwari éta daun téh geus hésé dipanggihanana.

Secara fisik, Cireundeu teu béda jauh jeung kampung biasa. Utamana dina segi wangunan imah-imah pendudukna. Di antarana maké hateup tina kenténg, batana ditémbok, jandélana tina kaca, jeung méh sakabéh pendudukna geus miboga alat éléktronik saperti tipi, radio, kaasup hp. Tapi ku lantaran kukuh dina ngagem tradisi karuhun, ieu kampung dijadikeun sacara de facto jadi kampung adat. Lolobana masarakat Cireundeu masih ngagem ajaran Agama Jawa Sunda nu dibawa ku Pangeran Madrais ti Cigugur, Kuningan.

Masarakat Kampung Adat Cireundeu miboga kayakinan ti karuhun Sunda yén maranéhna teu meunang ngadahar sangu. Aya kapercayaan yén anu ngarempak kana aturan éta bakal langsung maot. Jadi lamun masarakatna bener-bener rék ngagem éta kayakinan ti karuhun kudu bener-bener maluruh ngagemna, tong satengah-satengah.

Gotong Royong nu Aya di Kampung Adat Cireundeu